《酬文公和韵》
明代·释今邡

飘然一钵入瓯闽，挂锡西林冬又春。萍水有情欢似旧，碧云飞处韵长新。

寻常掩室逢人少，分外披襟寄语频。一曲沧浪持赠我，朗吟烟艇向芳津。

作者简介：今邡，字姜山。新会人。俗姓莫，原名微，字思微。诸生。明桂王永历十四年（一六六〇）落染受具。清圣祖康熙七年（一六六八），为雷峰监院。后居福州长庆坐化。事见《海云禅藻集》卷二。